Diari Oficial de la Generalitat Valenciana


Sumari del DOGV 5716, del 04-03-2008 (2008/2706)

ORDE de 6 de febrer de 2008, de la Conselleria d'Educació, per la qual es publica la línia pressupostaria per al desenrotllament de la segona fase dels programes de garantia social, convocats per l'Orde de 5 d'abril de 2007 de les conselleries de Cultura, Educació i Esport i d'Economia, Hisenda i Ocupació (DOCV núm. 5509, de 10.05.2007).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2706


Data del document
:   06-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * aprenentatge professional
    * reinserció escolar
    * inserció professional
    * ensenyament professional
    * educació especial
    * suport econòmic
    * ajuda pública

ORDE de 6 de febrer de 2008, de la Conselleria d'Educació, per la qual es publica la línia pressupostaria per al desenrotllament de la segona fase dels programes de garantia social, convocats per l'Orde de 5 d'abril de 2007 de les conselleries de Cultura, Educació i Esport i d'Economia, Hisenda i Ocupació (DOCV núm. 5509, de 10.05.2007). [2008/2706]  
Amb data 10 de maig de 2007 va ser publicada en el DOCV l'Orde conjunta de 5 d'abril de 2007 de les conselleries de Cultura, Educació i Esport, i d'Economia, Hisenda i Ocupació per la qual es convocaven subvencions per al desenrotllament dels Programes de Garantia Social en l'àmbit territorial de la Comunitat Valenciana.  
Després de la publicació de la Llei 15/2007 de 27 de desembre de Pressupostos de la Generalitat per a l'exercici de 2008 (DOGV número 5.670, de 31 de desembre de 2007) es procedix a publicar la línia pressupostaria per al desenrotllament de la segona fase dels mencionats programes, en les modalitats d'Iniciació Professional i per a Alumnat amb Necessitats Educatives Especials, finançades ambdós, tant en la primera com en la segona fase del seu desenrotllament, per la conselleria de Cultura, Educació i Esport, tal com figura en apartat segon de l'esmentada Orde conjunta de 5 d'abril de 2007.  
Per tot això, fent ús de les facultats que em conferix l'article 28 de la Llei 5/1983, de 30 de desembre, del Consell,  
ORDENE  
Únic  
La segona fase dels Programes de Garantia Social en les modalitats d'Iniciació Professional i per a Alumnat amb Necessitats Educatives Especials, que es realitzarà durant el primer semestre de 2008, entre les dates compreses entre l'1 de gener i el 15 de juny del dit any, serà finançada amb una quantia màxima de 2.184.200 € (dos milions cent huitanta-quatre mil dos-cents euros) a càrrec de la línia de subvenció T1310000 del programa 421.50 de la Llei de Pressupostos de la Generalitat.  
La concessió de les ajudes es farà mitjançant una resolució de la directora general d'Avaluació, Innovació i Qualitat Educativa i de la Formació Professional per delegació del conseller d'Educació d'acord amb l'article octau de l'Orde de bases reguladores d'11 de maig de 2005 (DOGV núm. 5.019, de 02.06.2005).  
Esta orde tindrà efectes l'endemà de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar recurs potestatiu reposició, excepte en el cas d'administracions públiques interessades segons l'article 44.1 de la Llei 29/1998 citada, o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la publicació.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 6 de febrer de 2008  
El conseller d'Educació,  
ALEJANDRO FONT DE MORA TURÓN